L'alcalde de Gandia i els comissionats del Corredor Mediterrani i Atlàntic reflexionaran a la Universitat d'Estiu sobre com aquestes infraestructures vertebren el territori i generen economia
09 agost 2024

## L'alcalde de Gandia i els comissionats del Corredor Mediterrani i Atlàntic reflexionaran a la Universitat d'Estiu sobre com aquestes infraestructures vertebren el territori i generen economia09 agost 2024Última actualització: 09 agost 2024

![](../gestion/img/fb105be14698e3024bc7cbc4c9441d2b2e16335dcaad5da045725af861094a55.jpg)  
  

Sota el títol **"Els Corredors Transeuropeus a Espanya. Gandia i el corredor Mediterrani"**, l'**alcalde José Manuel Prieto**, i **els comissionats del Govern Espanyol pel Corredor Mediterrani i Atlàntic, Josep Vicent Boira i José Antonio Sebastián**, respectivament, abordaran la importància i l'impacte econòmic que aquest tipus d'infraestructures tenen sobre els territoris on es vertebren. La trobada tindrà lloc **demà a l’Urbalab Gandia a partir de les 12.30 hores**.

  
La trobada, que estarà moderada per la **directora del Centre Internacional de Gandia de la UV**, **Carme Melo**, s'emmarca dins les **activitats obertes i gratuïtes de la 41a edició de la Universitat d'Estiu de Gandia**.

  
Durant la taula rodona, s'exposarà que el corredor mediterrani és molt més que el desenvolupament d'una infraestructura ferroviària: és l'element fonamental d'articulació espanyol amb la Unió Europea.

  
Cal recordar que al maig, Boira va mantindre una reunió amb Prieto a l'Ajuntament de Gandia on el Comissionat del Govern d'Espanya per al Corredor Mediterrani va ratificar el compromís perquè Gandia puga tindre una entrada a aquesta infraestructura. El corredor mediterrani és una peça clau per a la competitivitat econòmica i la vertebració social de Gandia. Per això, la ciutat es vol garantir una connexió amb el corredor que obri noves oportunitats a mesura que s'executen altres infraestructures com la CV-60 o el desdoblament de la via del tren entre Gandia i Cullera.

[Twittear](https://twitter.com/share)